เผดิมชัย สะสมทรัพย์

เผดิมชัย สะสมทรัพย์ (เกิด 2 กุมภาพันธ์ พ.ศ. 2492) เป็นนักการเมืองชาวไทย อดีตรัฐมนตรีว่าการกระทรวงแรงงาน ในรัฐบาลยิ่งลักษณ์ ชินวัตร อดีตรัฐมนตรีช่วยว่าการกระทรวงคมนาคม ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดนครปฐม

 ประวัติ 
เผดิมชัย เกิดเมื่อวันที่ 2 กุมภาพันธ์ พ.ศ. 2492 ที่ตำบลห้วยจรเข้ อำเภอเมืองนครปฐม จังหวัดนครปฐม เป็นบุตรนายประเสริฐ กับนางสุนีย์ สะสมทรัพย์ เป็นพี่ชายไชยยศ สะสมทรัพย์, ไชยา สะสมทรัพย์ และอนุชา สะสมทรัพย์ 

สำเร็จการศึกษาชั้นมัธยมศึกษา จากโรงเรียนอำนวยศิลป์ พระนคร ระดับปริญญาตรี สาขาวิทยาศาสตร์ จากมหาวิทยาลัยเซนต์หลุยส์ ประเทศสหรัฐอเมริกา และปริญญาโท สาขารัฐศาสตร์ จากมหาวิทยาลัยเกษตรศาสตร์ และในปีพ.ศ. 2556 ได้รับปริญญานิติศาสตร์มหาบัณฑิตกิตติมศักดิ์จากมหาวิทยาลัยรามคำแหงเปิดประวัติ เผดิมชัย สะสมทรัพย์

ด้านครอบครัวเคยสมรสกับนางอุไรวรรณ สะสมทรัพย์ ปัจจุบันหย่าจากกันแล้ว มีบุตรด้วยกัน 5 คน คือ
 พันตรี สุขชาต สะสมทรัพย์ 
 นางสาวสุรัชดา สะสมทรัพย์
 นางสาวสุรัชวดี สะสมทรัพย์
 นางสาวสุพีภัสร์ สะสมทรัพย์
 นางสาวสุภัสรา สะสมทรัพย์

 การทำงาน 
เผดิมชัย เป็นสมาชิกสภาผู้แทนราษฎรจังหวัดนครปฐม ตั้งแต่ปี พ.ศ. 2531 และได้รับเลือกตั้งอีกหลายสมัยอย่างต่อเนื่อง และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลชวน หลีกภัย ซึ่งต่อมาในช่วงกลางปี พ.ศ. 2542 ได้ลาออกจากตำแหน่งดังกล่าว

เผดิมชัย นอกจากการทำงานการเมืองแล้ว ยังมีอาชีพประกอบธุรกิจส่วนตัวด้วย ซึ่งในเดือนกรกฎาคม พ.ศ. 2553 ได้ถูกศาลสั่งให้เป็นบุคคลล้มละลายจากปัญหาหนี้สินทางธุรกิจศาลฯสั่งล้มละลาย อดีต รมช.คมนาคม "เผดิมชัย สะสมทรัพย์"ประกาศเจ้าพนักงานพิทักษ์ทรัพย์ เรื่อง คำพิพากษาให้ล้มละลาย (ศาลล้มละลายกลาง คดีหมายเลขแดงที่ ๗๓๑๙/๒๕๕๐ นายเผดิมชัย สะสมทรัพย์ ลูกหนี้ที่ ๒) ต่อมาในเดือนพฤษภาคม พ.ศ. 2554 ศาลล้มละลายกลาง ได้มีคำสั่งยกเลิกการล้มละลายของเผดิมชัยประกาศเจ้าพนักงานพิทักษ์ทรัพย์ เรื่อง ยกเลิกการล้มละลาย (ศาลล้มละลายกลาง คดีหมายเลขแดงที่ ล. ๗๓๑๙/๒๕๕๐ นายเผดิมชัย สะสมทรัพย์ ลูกหนี้ที่ ๒)

ในการเลือกตั้ง พ.ศ. 2554 เผดิมชัย ได้รับเลือกตั้งเป็นสมาชิกสภาผู้แทนราษฎรจังหวัดนครปฐม สังกัดพรรคเพื่อไทย และได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลยิ่งลักษณ์ ชินวัตรพระบรมราชโองการประกาศแต่งตั้งรัฐมนตรี (รัฐบาลนางสาวยิ่งลักษณ์ ชินวัตร)ราชกิจจานุเบกษา เล่ม 128 ตอนพิเศษที่ 88 ง วันที่ 9 สิงหาคม 2554 หน้า 3 จนกระทั่งได้รับโปรดเกล้าฯ ให้พ้นจากตำแหน่งในเดือนมิถุนายน พ.ศ. 2556พระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร ๕)

ต่อมานายเผดิมชัยได้ให้สัมภาษณ์กับรายการ เจาะลึกทั่วไทย Inside Thailand ทางช่อง นาว 26 ว่าตนเองพร้อมกับอนุชา น้องชาย และอดีต สส. อีก 2 คนได้ย้ายมาสังกัดพรรคชาติไทยพัฒนา โดยจะเปิดตัวในวันศุกร์ที่ 26 ตุลาคม พ.ศ. 2561 ส่วนไชยยศอยู่ในช่วงพิจารณาว่าจะสังกัดพรรคใด ทางด้านไชยาป่วยด้วยโรคไตต้องฟอกไตทุกสัปดาห์จึงไม่สามารถลงสมัครรับเลือกตั้งได้

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครในพื้นที่จังหวัดนครปฐม เขต 5 ในนามพรรคชาติไทยพัฒนา แต่ไม่ได้รับเลือกตั้ง ต่อมาจุมพิตา จันทรขจร สส.นครปฐม พรรคอนาคตใหม่ ลาออกเนื่องจากปัญหาสุขภาพสส.นครปฐม พรรคอนาคตใหม่ ยื่นใบลาออก จ่อหาผู้สมัครลงแข่งใหม่! จึงมีการเลือกตั้งซ่อม โดยเผดิมชัย ได้รับเลือกตั้งในครั้งนั้นประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง (จังหวัดนครปฐม เขตเลือกตั้งที่ ๕ นายเผดิมชัย สะสมทรัพย์ พรรคชาติไทยพัฒนา)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๑, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๙, ๓ ธันวาคม ๒๕๔๐

 อ้างอิง 

หมวดหมู่:สกุลสะสมทรัพย์
หมวดหมู่:นักการเมืองจากจังหวัดนครปฐม
หมวดหมู่:รัฐมนตรีว่าการกระทรวงแรงงานไทย
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:พรรคก้าวหน้า (พ.ศ. 2526)
หมวดหมู่:นักการเมืองพรรคเอกภาพ
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคชาติไทยพัฒนา
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.